OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 790/13/5511	Žilina 11.05.2016 
EEČ: 2-43-151-2016

U Z N E S E N I E

Trestná vec:	obv. XXXXX 
Trestný čin:	Prečin Ohováranie podľa § 373 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Ohováranie podľa § 373 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 21.5.2015 spisová značka 1 Pv 790/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

na tom skutkovom základe, že dňa 17.09.2012 v XXXXX prostredníctvom internetu z emailovej adresy XXXXX, ktorú založil na tento účel, odoslal na pracovné
emaily 10 pracovníkov XXXXX so sídlom na ulici
XXXXX č. 17, email s názvom „Kto je Ing. XXXXX, váš riaditeľ“, v ktorom uviedol nepravdivé údaje o XXXXX, riaditeľovi Obvodného pozemkového úradu v Žiline a to najmä slovami „Bulo, vyštudoval za zemiaky...sa ako nedocenený a hlavne neschopný komunistický agitátor preháňal opitý na motorke...zisťoval ideologické nálady ľudí, aby ich vzápätí a stále mohol ako udavač
odovzdávať tým, od ktorých za odmenu mu úplne stačilo, aby ho pochválil, dali falošnú ilúziu postupu a hlavne vypili s ním nejaký ten stakan chľastu. Pri pohľade na neho si treba všimnúť, akú má celú hlavu uhladenú. To preto, lebo ju celý život kdekomu strkal do zadku a nechcel mať pri tom veľký odpor. Zo XXXXX ho pre chľast a neschopnosť vyhodili...zamestnal sa výdatne to kropiac alkoholom v XXXXX Pre neschopnosť a alkoholizmus ho vyhodili. Stihol si za vrecia zemiakov urobiť vraj vysokú školu...podnikal - zháňal remeselníkov...nevyplácal im odmeny a on z toho profitoval...za úplatok skorumpoval
pracovníkov FNM a získal za facku hromadu polozbúraných poľnohospodárskych budov na východe...zamestnancom nevyplatil státisíce a to isté to bolo a ostalo aj s jeho dlhmi voči štátu...tak vďaka lízaniu rite, podvodom, sľubom, alkoholizmu, pokrytectvu a chrapúnstvu je dnes na mieste riaditeľa obvodného pozemkového úradu...už dnes sa o ňom vie a aj hovorí, že mu neostáva nič iné, ako brať úplatky, len aby mohol odovzdávať časť peňazí tomu, kto ho do funkcie dostal a podstatnú časť minie na splácanie svojich nekonečných dlhov, ako súkromná osoba. Jedine únik do štátnej, resp. verejnej služby ho nateraz zachránil od istej basy. Ale od úžerníkov nie...podrazí vás kedykoľvek a pred kýmkoľvek...úprimnú sústrasť pri práci
pod jeho vedením...“ 

Uznesením prokurátora Okresnej prokuratúry XXXXX zo dňa 21.5.2015, spisová značka 1 Pv 790/13/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením Okresnej prokuratúry v Žiline sp. zn. 1Pv 790/13/5511-32 zo dňa 21.01.2015, právoplatným 01.04.2015, bolo podmienečne zastavené trestné stíhanie proti obvinenému XXXXX, stíhanému pre prečin ohovárania podľa § 373 ods. 1, ods. 2 písm. c) Tr. zákona, so skúšobnou dobou v trvaní 12 mesiacov, ktorá uplynula dňa 02.04.2016.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie. 

	Zo zabezpečených správ k osobe obvineného XXXXX možno ustáliť záver, že tento počas dvanásťmesačnej skúšobnej doby, ktorá začala plynúť dňa 02.04.2015, viedol riadny život a nedopustil sa žiadneho protispoločenského konania, čím splnil všetky zákonné podmienky na vyslovenie o osvedčení sa v skúšobnej dobe, a preto som rozhodla tak, ako je to uvedené vo výrokovej časti tohto uznesenia. Právoplatnosťou  tohto uznesenia nastávajú účinky zastavenia trestného stíhania podľa § 9 ods. 1 písm. e) Tr. poriadku.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

XXXXX
prokurátorka